Publication: Magyar Közlöny
Issue: MK-2009-112 (Year: 2009, Number: 112)
Era: 2004-2010
Section: a 18/2009. (VIII. 6.) MNB rendelethez
Paragraph Index: 773

4. Teljesítés adatai A felhatalmazás érvényességének változtatása esetén az „Érvényesség kezdete:” után található négyzetekbe a módosítás érvénybelépésének dátumát, a „vége:” után található négyzetekbe pedig vagy egy konkrét (az érvénybelépésnél nagyobb) dátumot kell beírni, ha azt akarja a fizetõ fél, hogy a felhatalmazás egy megadott dátumig maradjon érvényben, vagy át kell húzni, ha azt szeretné, hogy visszavonásig érvényes legyen. A „Teljesítés felsõ értékhatára:” mezõ módosítása esetén az értéket számmal is és betûvel is meg kell adni. A négyzetek áthúzásával kell jelölni azt, ha nem kívánnak felsõ értékhatárt megadni. A módosítás az „Érvényesség kezdete:” után megadott dátumtól lép életbe és a „vége:” mezõben szereplõ dátumot követõen a felhatalmazás megszûnik, ha újabb módosítás nem érkezik. Amennyiben a „vége:” utáni négyzetekben nem egy konkrét dátumot adnak meg, hanem áthúzzák a mezõt, akkor ez azt jelenti, hogy a limit a felhatalmazás visszavonásáig, illetve egy újabb módosításig érvényes. A módosítás érvénybelépésének dátuma nem lehet korábbi az eredeti felhatalmazás érvényességi dátumánál.

Source: https://magyarkozlony.hu/hivatalos-lapok/d8128d8f90dd19a1d402d211eb10cb7c37b73ea8/dokumentumok/72009873acce2942e3dd229206846fc57df03e92/letoltes